બે મહિના પહેલા ગુજરાત સરકારે ગુટખાના વેચાણ પર પ્રતિબંધ મુક્યો હતો. અત્યારે ગુટખા વેચાતી નથી પણ ખવાય જરૂર છે. દારૂની જેમ જ વેચવા પર પ્રતિબંધ છે. પીવાનો પ્રતિબંધ નથી. કાયદાઓ તોડવામાં કુશળતા કેળવેલા ગુટખા ઉત્પાદકોએ પાન મસાલાની પડીકી સાથે તમાકુની પડીકી (સુગંધિત જર્દા) મફતમાં આપી કાયદાના છીન્ડામાંથી આબાદ છટકી એક મિશાલ કાયમ કરી છે. પ્રતિબંધ નહોતો મુકાયેલો ત્યારે ગુજરાતમાં એક ખાસ પ્રકારની લોબી સક્રિય થઇ હતી. એક અભિયાન ઉપાડવામાં આવ્યું હતું. એ સમયે ગુજરાતના મંત્રી શ્રી જયનારાયણ વ્યાસે કહ્યું હતું કે દરેક બાબતમાં કાયદો હોય તે જરૂરી નથી, લોકોએ પણ જાગૃત થવું પડે. પ્રતિબંધ આવ્યા પછી ગુટખા ખાનારો ચોરી છુપીથી ગુટખા ખાસે અને વિચારશે કે વાહ મજા આવી છાના માના ખાવાની... એ સમયે શ્રી વ્યાસના કથનની સમજ્યા વગર જ ટીકા કરવામાં આવી હતી. કારણકે ખાનારાઓ તો જે પ્રદેશમાં પ્રતિબંધ નથી ત્યાંથી જથ્થાબંધ લઇ જ આવે છે. દારુ પીવા માટે ગુજરાતીઓ જેમ આબુ કે દીવ કે ગોવા કે મુંબઈ ઉપાડી જાય છે એમ રૂપિયા બે રૂપિયાની પકીડી ખાવા જવાનો નથી.